**OBRAZLOŽENJE**

za donošenje Smjernica za organizaciju i razvoj sustava civilne zaštite

na području Grada Šibenika za razdoblje 2023.-2026. godine

**PRAVNI TEMELJ**

Pravni temelj za donošenje Smjernica za organizaciju i razvoj sustava civilne zaštite na području Grada Šibenika za razdoblje 2023.-2026. godine je članak 17. Zakona o sustavu civilne zaštite („Narodne novine“, broj 82/15, 118/18, 31/20 i 20/21), članak 49. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21) i članak 37. Statuta Grada Šibenika „Službeni glasnik Grada Šibenika“ broj 2/21).

**POTREBNA FINANCIJSKA SREDSTVA ZA PROVEDBU AKTA**

U Proračunu Grada Šibenika za svaku proračunsku godinu osiguravaju se sredstva za učinkovito funkcioniranje sustava civilne zaštite, uz maksimalno korištenje sredstva iz EU i nacionalnih izvora.

Smjernice za organizaciju i razvoj sustava civilne zaštite na području Grada Šibenika za razdoblje 2023.-2026. godine temelje se na daljnjem kontinuiranom ulaganju u sustav civilne zaštite, a prije svega u operativne snage Grada Šibenika. Izradom potrebnih planskih dokumenata i razradom provedbenih akata, provođenjem osposobljavanja i uvježbavanja operativnih snaga sustava civilne zaštite potrebno je trajno podizati razinu spremnosti kao odgovor na moguće prijetnje i rizike.

Slijedom navedenog, predlaže se donošenje Smjernica za organizaciju i razvoj sustava civilne zaštite na području Grada Šibenika za razdoblje 2023.-2026. godine.